મોરબી જીલ્લાના હળવદના ઇસનપુર ગામે રહેતા રણછોડભાઈ છગનભાઈ સોનાગ્રાની પત્ની ગંગાબેનને રમેશ ગંગારામ મોરી નામના યુવક સાથે આડાસંબંધ હોય જે આડાસંબંધો અંગે પતિને જાણ થતા દંપતી વચ્ચે ઝઘડાઓ પણ થતા હોય જેથી પ્રેમસંબંધમાં નડતરરૂપ બનેલા પતિને મોતને ઘાટ ઉતારવાનું નક્કી કરાયું હતું અને તા. 08-06-2016 ના રોજ પત્ની ગંગાબેને તેના પ્રેમી રમેશ મોરી સાથે મળીને બોથડ પદાર્થના ઘા ઝીંકી હત્યા નીપજાવી હતી અને મૃતદેહને કોથળામાં નાખી દેવળિયા નજીક ફેંકી દેવાયો હતો જે હત્યા પ્રકરણમાં પોલીસે હત્યારી પત્ની ગંગાબેન અને રમેશ મોરી એ બંનેની ધરપકડ કર્યા બાદ હત્યાનો કેસ મોરબી ડીસ્ટ્રીકટ કોર્ટમાં ચાલી જતા આજે સેશન્સ જજ રીઝવાનાબેન ઘોઘારીએ સંયોગિક પુરાવાઓને ધ્યાને લઈને હત્યારી પત્ની અને તેના પ્રેમીને આજીવન કેદની સજા ફટકારતો મહત્વપૂર્ણ ચુકાદો આપ્યો છે તેમજ બંને આરોપીઓને 7000 રૂપિયાનો દંડ પણ ફટકારવામાં આવ્યો છે સરકારી વકીલ સંજયભાઈ દવે અને ધર્મેન્દ્રભાઈ આદ્રોજાની દલીલો અને સાંયોગિક પુરાવાઓને ધ્યાને લઈને જજે આરોપીઓને આજીવન કેદની સજા ફટકારતા ખળભળાટ મચી જવા પામ્યો છે.